Ehdotus neuvoston päätökseksi Euroopan yhteisön ja Argentiinan tasavallan tieteellistä ja teknistä yhteistyötä koskevan sopimuksen tekemisestä /* KOM/99/0292 lopull. - CNS 99/0125 */



Virallinen lehti nro C 274 E , 28/09/1999 s. 0001 - 0007



Ehdotus NEUVOSTON PÄÄTÖKSEKSI Euroopan yhteisön ja Argentiinan tasavallan tieteellistä ja teknistä yhteistyötä koskevan sopimuksen tekemisestä PERUSTELUT 1. Neuvosto valtuutti 25. tammikuuta 1999 komission neuvottelemaan Euroopan yhteisön ja Argentiinan tasavallan tieteellistä ja teknistä yhteistyötä koskevasta sopimuksesta. Neuvottelujen tuloksena saatiin aikaan oheinen sopimusluonnos sekä teollis- ja tekijänoikeuksia koskeva liite, jotka parafoitiin 12. maaliskuuta 1999. 2. Luonnoksesta sopimukseksi, joka tehdään viideksi vuodeksi ja jonka voimassaoloa voidaan ilman eri toimenpiteitä jatkaa viiden vuoden jaksoissa, neuvoteltiin Argentiinan ja Euroopan unionin välisen uudistetun ja tiiviimmän yhteistyön pohjalta. Tässä yhteydessä otettiin huomioon tieteen ja teknologian merkitys taloudellisen ja sosiaalisen kehityksen kannalta sekä yhteinen toive yhteistyön laajentamisesta ja lujittamisesta molempien kannalta tärkeillä aloilla. 3. Sopimusluonnoksessa noudatettuja periaatteita ovat molemminpuolinen hyöty, vastavuoroiset mahdollisuudet osallistua toisen sopimuspuolen ohjelmiin ja toimiin, jotka ovat olennaisia sopimusluonnoksen tarkoituksen kannalta, syrjimättömyys sekä henkisen omaisuuden tehokas suojaaminen ja teollis- ja tekijänoikeuksien tasapuolinen jakaminen. Yhteistyössä noudatetaan sopimuspuolten alueilla voimassa olevia lakeja ja asetuksia. 4. Sopimusluonnoksessa määrätään seuraavista asioista: - luonnollisten henkilöiden ja oikeushenkilöiden (mukaan luettuina sopimuspuolet) yliopistojen, tutkimuslaitosten ja muiden elinten tai yritysten osallistuminen toistensa tutkimushankkeisiin, - jo käynnissä olevien TTK-hankkeiden yhdistäminen niiden menettelyjen mukaisesti, joita sovelletaan sopimuspuolten TTK-ohjelmiin, - laitteiden ja aineistojen vaihto ja yhteiskäyttö, - keskinäinen tietojen antaminen ja vaihto, - tutkijoiden, insinöörien tai muiden asianomaisten henkilöiden vierailut ja vaihto tämän sopimuksen soveltamisalaan kuuluvien kokousten, seminaarien, symposiumien, työryhmätapaamisten ja muun tutkimustoiminnan puitteissa, - tämän sopimuksen mukaisen yhteistyön kannalta olennaisia käytäntöjä, lakeja, asetuksia ja ohjelmia koskevan tiedon vaihto, - muu toiminta, josta ohjauskomitea voi päättää sopimuspuolten osalta yhteisesti sovellettavien toimintaperiaatteiden ja ohjelmien mukaisesti, - sopimusluonnoksen liitteen mukaisten teknologian hallintasuunnitelmien hyväksyminen, joka on ehtona tutkimushankkeiden käynnistämiselle, - yhteistyön riippuvuus rahoituksen saamisesta sekä Argentiinassa ja yhteisössä sovellettavista laeista, asetuksista, politiikoista ja ohjelmista; varoja ei siirretä sopimuspuolelta toiselle. 5. Sopimuspuolet ovat tiedon levittämistä ja hyödyntämistä sekä teollis- ja tekijänoikeuksien hallintaa, jakoa ja käyttöä koskevan liitteen osalta sopineet, että teollis- ja tekijänoikeudet jaetaan sopimuspuolten soveltamien lakien ja asetusten mukaisesti. Sopimusluonnoksen 3 artiklaan sisältyvän syrjimättömyyden periaatteen on määrä suojata yhteisön osanottajia syrjivältä kohtelulta Argentiinan ohjelmissa ja toimissa myös tulosten levittämisen ja hyödyntämisen osalta, teollis- ja tekijänoikeudet mukaan luettuina. Ohjauskomitean tehtävänä on arvioida muun muassa sopimuksen tehokkuutta ja toimivuutta, joihin sisältyy myös osanottajien syrjimätön kohtelu. 6. Komissio ehdottaa edellä esitetyn perusteella, että neuvosto: - päättää sopimuksen allekirjoitettamisesta Euroopan yhteisön puolesta, ja valtuuttaa neuvoston puheenjohtajan nimeämään henkilöt, joilla on valtuudet allekirjoittaa sopimus yhteisön puolesta, - hyväksyy Euroopan parlamenttia kuultuaan Euroopan yhteisön ja Argentiinan tasavallan tieteellistä ja teknistä yhteistyötä koskevan oheisen sopimuksen, ja - ilmoittaa Argentiinan viranomaisille, että Euroopan yhteisö on saattanut päätökseen sopimuksen voimaantulon edellyttämät menettelyt. Ehdotus NEUVOSTON PÄÄTÖKSEKSI Euroopan yhteisön ja Argentiinan tasavallan tieteellistä ja teknistä yhteistyötä koskevan sopimuksen tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen, (1) (1) EYVL C ottaa huomioon Euroopan parlamentin lausunnon, (2) (2) EYVL C ottaa huomioon Argentiinan tasavallan ja Euroopan talousyhteisön välillä 2 päivänä huhtikuuta 1990 tehdyn kauppaa ja taloudellista yhteistyötä koskevan puitesopimuksen, sekä katsoo, että (1) Euroopan yhteisö ja Argentiinan tasavalta toteuttavat erityisiä tutkimusta ja teknologista kehittämistä koskevia ohjelmia molempien kannalta tärkeillä aloilla, (2) molemmat osapuolet ovat saamiensa kokemusten perusteella ilmaisseet haluavansa vahvistaa pidemmälle menevät ja laajemmat puitteet tieteen ja teknologian alan yhteistoiminnalle, (3) tämä tieteen ja teknologian alan yhteistyösopimus on osa Euroopan yhteisön ja Argentiinan tasavallan yleistä yhteistyötä, (4) neuvosto valtuutti 25 päivänä tammikuuta 1999 tekemällään päätöksellä komission neuvottelemaan tieteellistä ja teknistä yhteistyötä koskevasta sopimuksesta Euroopan yhteisön ja Argentiinan tasavallan välillä, (5) neuvosto päätti ... päivänä ...kuuta 1999 tekemällään päätöksellä, että tieteellistä ja teknistä yhteistyötä koskeva sopimus allekirjoitetaan Euroopan yhteisön puolesta, (3) (3) EYVL (6) tieteellistä ja teknistä yhteistyötä koskeva sopimus allekirjoitettiin ... päivänä ...kuuta 1999, ja (7) Euroopan yhteisön ja Argentiinan tasavallan tieteellistä ja teknistä yhteistyötä koskeva sopimus olisi hyväksyttävä, ON TEHNYT TÄMÄN PÄÄTÖKSEN: 1 artikla Euroopan yhteisön ja Argentiinan tasavallan tieteellistä ja teknistä yhteistyötä koskeva sopimus hyväksytään Euroopan yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtaja ilmoittaa sopimuksen 11 artiklan mukaisesti, että Euroopan yhteisö on saattanut päätökseen sopimuksen voimaantulon edellyttämät menettelyt. Tehty Brysselissä, Neuvoston puolesta Puheenjohtaja SOPIMUS TIETEELLISESTÄ JA TEKNISESTÄ YHTEISTYÖSTÄ EUROOPAN YHTEISÖN JA ARGENTIINAN TASAVALLAN VÄLILLÄ Euroopan yhteisö (jäljempänä 'yhteisö') Argentiinan tasavalta (jäljempänä 'Argentiina'), jäljempänä 'sopimuspuolet', jotka ottavat huomioon Argentiinan tasavallan ja Euroopan talousyhteisön välillä 2 päivänä huhtikuuta 1990 tehdyn kauppaa ja taloudellista yhteistyötä koskevan puitesopimuksen, ottavat huomioon tieteen ja teknologian merkityksen niiden taloudelliselle ja sosiaaliselle kehitykselle, ottavat huomioon nykyisen tieteellisen ja teknisen yhteistyön yhteisön ja Argentiinan välillä, ottavat huomioon, että yhteisö ja Argentiina toteuttavat parhaillaan tutkimukseen, teknologiseen kehittämiseen ja tämän sopimuksen 2 artiklan d kohdan määritelmän mukaiseen esittelyyn liittyviä toimia useilla yhteisen edun mukaisilla aloilla ja että vastavuoroisesta osallistumisesta tutkimus- ja kehittämishankkeisiin on molemminpuolista hyötyä, haluavat luoda tieteellistä ja teknologista tutkimusta koskevalle yhteistyölle virallisen pohjan, jonka myötä laajennetaan ja lujitetaan yhteistoimintaa yhteisen edun mukaisilla aloilla ja edistetään tämän yhteistyön tulosten soveltamista sopimuspuolten taloudelliseksi ja sosiaaliseksi hyödyksi, ja ottavat huomioon, että tämä tieteellistä ja teknistä yhteistyötä koskeva sopimus muodostaa osan Argentiinan ja yhteisön välisestä yhteistyöstä, ovat sopineet seuraavaa: 1 artikla Tarkoitus Sopimuspuolet edistävät, kehittävät ja helpottavat yhteistoimintaa yhteisön ja Argentiinan välillä yhteisen edun mukaisilla aloilla, joilla ne osallistuvat tieteellisiin ja teknologisiin tutkimus- ja kehittämishankkeisiin. 2 artikla Määritelmät Tässä sopimuksessa tarkoitetaan: a) 'yhteistoiminnalla' kaikkea toimintaa, johon sopimuspuolet ryhtyvät tai jota ne tukevat tämän sopimuksen mukaisesti ja johon liittyy yhteistä tutkimusta, b) 'tiedolla' yhteisestä tutkimuksesta tuloksena olevaa tieteellistä tai teknologista tietoa, tutkimuksen ja kehityksen tuloksia tai menetelmiä sekä mitä tahansa tietoa, jota yhteistoiminnan osanottajat, tarvittaessa sopimuspuolet mukaan lukien, pitävät tarpeellisena, c) 'henkisellä omaisuudella' Tukholmassa 14 päivänä heinäkuuta 1967 maailman henkisen omaisuuden järjestön perustamisesta tehdyn yleissopimuksen 2 artiklan mukaisesti määriteltyä henkistä omaisuutta, d) 'yhteisellä tutkimuksella' tutkimusta, teknologista kehittämistä tai esittelyä, joka toteutetaan toisen tai molempien sopimuspuolten taloudellisella tuella tai ilman sitä, jossa on osanottajia sekä yhteisöstä että Argentiinasta ja jonka sopimuspuolet tai niiden tieteellisiä tutkimusohjelmia toteuttavat elimet ja virastot ovat kirjallisesti nimenneet yhteiseksi tutkimukseksi. Mikäli rahoittajana on vain toinen sopimuspuoli, tämä sopimuspuoli ja kyseisen hankkeen osanottajat huolehtivat nimeämisestä. 'Esittelyhankkeet' ovat hankkeita, joilla on tarkoitus osoittaa sellaisen uuden teknologian elinkelpoisuus, joka tarjoaa mahdollisuuden taloudellisiin hyötyihin, mutta jota ei suoraan voida kaupallistaa. e) 'osanottajalla' tai 'tutkimusyksiköllä' yhteisöön tai Argentiinaan sijoittautunutta oikeushenkilöä tai luonnollista henkilöä, tutkimuslaitosta tai muuta yhteistoiminnassa mukana olevaa oikeushenkilöä tai yritystä, sopimuspuolet mukaan lukien. 3 artikla Periaatteet Yhteistoiminta perustuu seuraaviin periaatteisiin: a) hyötyjen kokonaistasapainoon perustuva molemminpuolinen etu, b) vastavuoroinen mahdollisuus osallistua kummankin sopimuspuolen toteuttamiin tutkimukseen ja teknologiseen kehittämiseen liittyviin toimiin, c) yhteistoimintaan mahdollisesti vaikuttavien tietojen oikea-aikainen vaihto, d) teollis- ja tekijänoikeuksien asianmukainen suojaaminen. 4 artikla Yhteistoiminnan alat Tämän sopimuksen mukainen yhteistyö voi kattaa kaikki tutkimukseen, teknologiseen kehittämiseen ja esittelyyn, jäljempänä 'TTK', liittyvät toiminnot, jotka sisältyvät puiteohjelman ensimmäiseen toimenpidekokonaisuuteen sellaisena kuin se määritellään Euroopan yhteisön perustamissopimuksen 164 artiklassa, sekä kaikki samankaltaiset Argentiinassa vastaavilla tieteen ja teknologian aloilla toteutettavat TTK-toimet. Tämä sopimus ei vaikuta Argentiinan osallistumiseen kehitysmaana yhteisön toimiin kehitystä edistävän tutkimuksen alalla. 5 artikla Yhteistoiminnan muodot a) Sopimuspuolet edistävät omien toimintaperiaatteidensa ja määräystensä mukaisesti tutkimusyksiköiden osallistumista tämän sopimuksen perusteella toteutettavaan yhteistoimintaan ja pyrkivät antamaan tasavertaiset mahdollisuudet tieteellisiin ja teknologisiin tutkimus- ja kehityshankkeisiin osallistumiselle. b) Yhteistoimintaa voidaan toteuttaa seuraavissa muodoissa: - Argentiinan tutkimusyksiköiden osallistuminen puiteohjelman ensimmäiseen toimenpidekokonaisuuteen sisältyviin TTK-hankkeisiin ja yhteisöön sijoittautuneiden tutkimusyksiköiden vastavuoroinen osallistuminen Argentiinan hankkeisiin vastaavilla TTK-aloilla. Kyseisen osallistumisen yhteydessä noudatetaan sopimuspuolten TTK-ohjelmiinsa soveltamia sääntöjä ja menettelyjä, - jo toteutettujen TTK-hankkeiden yhdistäminen niiden menettelyjen mukaisesti, joita sovelletaan sopimuspuolten TTK-ohjelmiin, - tutkijoiden ja teknisten asiantuntijoiden vierailut ja vaihdot, - tieteellisten seminaarien, konferenssien, symposiumien ja työryhmätapaamisten järjestäminen yhdessä sekä asiantuntijoiden osallistuminen näihin toimintoihin, - yhteistyötutkimukset, - laitteiden ja aineistojen vaihto ja yhteiskäyttö, - tämän sopimuksen mukaisen yhteistyön kannalta olennaisia käytäntöjä, lakeja, asetuksia ja ohjelmia koskevan tiedon vaihto, - muut toimintatavat, joita tämän sopimuksen 6 artiklan b) kohdassa tarkoitettu ohjauskomitea suosittelee ja joiden katsotaan olevan kummankin sopimuspuolen soveltamien toimintaperiaatteiden ja menettelyjen mukaisia. Yhteiset TTK-hankkeet toteutetaan, kun osanottajat ovat laatineet tämän sopimuksen liitteen mukaisen teknologian hallintasuunnitelman. 6 artikla Yhteistoiminnan koordinointi ja helpottaminen a) Tämän sopimuksen mukaisen yhteistoiminnan koordinoinnin ja helpottamisen suorittavat toimeenpanevina eliminä seuraavat sopimuspuolten nimittämät toimivaltaiset viranomaiset: Argentiinan puolesta kulttuuri- ja opetusministeriön tiede- ja teknologiaosasto tai muu Argentiinan milloin tahansa kirjallisella ennakkoilmoituksella ilmoittama viranomainen, ja yhteisön puolesta Euroopan komission edustajat. b) Toimeenpanevat elimet perustavat tämän sopimuksen hallinnoimiseksi TTK-yhteistyön ohjauskomitean, jäljempänä 'ohjauskomitea'; kyseiseen komiteaan kuuluu yhtä suuri määrä kummankin sopimuspuolen virallisia edustajia; komitea laatii oman työjärjestyksensä. c) Ohjauskomitean tehtävänä on: 1) edistää ja valvoa tämän sopimuksen 4 artiklassa mainittuja erilaisia yhteistoiminnan muotoja sekä TTK-kehitysyhteistyön yhteydessä toteutettavia yhteistoiminnan muotoja, 2) ilmoittaa 5 artiklan b kohdan ensimmäisen luetelmakohdan mukaisesti mahdollisten TTK-yhteistyöalojen joukosta ne molemminpuolista etua edustavat ensisijaiset alat tai osa-alueet, joilla yhteistyöhön pyritään, 3) ehdottaa 5 artiklan b kohdan toisen luetelmakohdan mukaisesti sopimuspuolten tutkijoille sellaisten hankkeiden yhdistämistä, joista on molemminpuolista etua ja jotka täydentävät toisiaan, 4) antaa 5 artiklan b kohdan seitsemännen luetelmakohdan mukaisia suosituksia, 5) antaa sopimuspuolille neuvoja siitä, miten tämän sopimuksen periaatteiden mukaista yhteistyötä voidaan tehostaa ja parantaa, 6) arvioida tämän sopimuksen toimivuutta ja toteuttamisen tehokkuutta, 7) antaa vuosittain sopimuspuolille kertomus tämän sopimuksen perusteella tehdyn yhteistyön tilanteesta, saavutetusta tasosta ja tehokkuudesta. Tämä kertomus toimitetaan sekakomitealle, joka perustettiin Argentiinan tasavallan ja Euroopan talousyhteisön välillä 2 päivänä huhtikuuta 1990 tehdyllä kauppaa ja taloudellista yhteistyötä koskevalla puitesopimuksella. d) Ohjauskomitea kokoontuu pääsääntöisesti kerran vuodessa mieluiten ennen Argentiinan tasavallan ja Euroopan talousyhteisön välillä 2 päivänä huhtikuuta 1990 tehdyllä kauppaa ja taloudellista yhteistyötä koskevalla puitesopimuksella perustetun sekakomitean kokoontumista yhteisesti päätetyn aikataulun mukaisesti ja laatii sekakomitealle kertomuksen; kokoukset järjestetään vuorotellen yhteisössä ja Argentiinassa. Ylimääräisiä kokouksia voidaan järjestää jommankumman sopimuspuolen pyynnöstä. e) Kumpikin osapuoli vastaa kuluista, jotka sille on aiheutunut ohjauskomitean kokouksiin osallistumisesta. Kokouksen isäntänä toimiva sopimuspuoli vastaa ohjauskomitean kokouksiin suoraan liittyvistä kustannuksista, matka- ja majoituskustannuksia lukuun ottamatta. 7 artikla Rahoitus a) Yhteistoiminnan edellytyksenä on rahoituksen saaminen, ja yhteistoimintaa säätelevät yhteisössä ja Argentiinassa sovellettavat lait ja asetukset sekä toimintaperiaatteet ja ohjelmat. Yhteistoiminnan osanottajien aiheuttamien kustannusten perusteella ei siirretä varoja sopimuspuolelta toiselle. b) Kun toisen sopimuspuolen erityiset yhteistyöohjelmat edellyttävät toisen sopimuspuolen osanottajien taloudellista tukea, avustuksille, rahoitus- tai muille osuuksille, jotka toinen sopimuspuoli antaa toisen sopimuspuolen osanottajille kyseisten toimintojen tukemiseksi, myönnetään vapautus veroista ja tulleista sopimuspuolten alueilla sovellettavien lakien ja asetusten mukaisesti. 8 artikla Henkilöstön ja välineiden maahanpääsy Sopimuspuolet toteuttavat kaikki kohtuullisiksi katsottavissa olevat toimet ja tekevät parhaansa sopimuspuolten alueilla sovellettavien lakien ja asetusten asettamissa rajoissa helpottaakseen sopimuspuolten tämän sopimuksen määräysten mukaisesti yksilöimään yhteistoimintaan osallistuvan tai siinä käytettävän henkilöstön, materiaalin, tietojen ja välineistön pääsyä alueelleen, alueella oleskelua ja sieltä poistumista. 9 artikla Tiedon levitys ja käyttö Yhteisön TTK-hankkeisiin osallistuvien Argentiinaan sijoittautuneiden tutkimusyksiköiden on noudatettava tiedon omistuksen, jakamisen ja käytön sekä tällaisen osallistumisen yhteydessä syntyvän henkisen omaisuuden osalta yhteisön TTK-erityisohjelmien yhteydessä saatujen tutkimustulosten jakamista koskevia sääntöjä sekä tämän sopimuksen liitteen määräyksiä. Argentiinan TTK-hankkeisiin osallistuvilla yhteisöön sijoittautuneilla tutkimusyksiköillä on tiedon omistuksen, jakamisen ja käytön sekä tällaisen osallistumisen yhteydessä syntyvän henkisen omaisuuden osalta samat oikeudet ja velvoitteet kuin Argentiinan tutkimusyksiköillä, ja niihin sovelletaan tämän sopimuksen liitteen määräyksiä. Teollis- ja tekijänoikeuksia koskeva liite on tämän sopimuksen erottamaton osa. 10 artikla Alueet, joilla sopimusta sovelletaan Tätä sopimusta sovelletaan toisaalta alueilla, joilla sovelletaan Euroopan yhteisön perustamissopimusta, perustamissopimuksessa määrättyjen edellytysten mukaisesti, sekä toisaalta Argentiinan tasavallan alueella. 11 artikla Voimaantulo, irtisanominen ja riitojen sovittelu (a) Tämä sopimus tulee voimaan päivänä, jona viimeinen niistä kirjallisista ilmoituksista on päivätty, joilla sopimuspuolet ilmoittavat toisilleen siitä, että sopimuksen voimaantuloon tarvittavat sisäiset menettelyt on toteutettu. (b) Tämä sopimus tehdään ensin viideksi vuodeksi ja se voidaan voimassaoloa jatkamalla uusia kunkin viisivuotisjakson viimeistä edellisen vuoden aikana suoritetun arvioinnin jälkeen. (c) Tätä sopimusta voidaan muuttaa sopimuspuolten yksimielisellä päätöksellä. Muutokset tulevat voimaan (a) kohdassa määrätyin ehdoin. (d) Kumpikin sopimuspuoli voi milloin tahansa irtisanoa tämän sopimuksen kirjallisesti ilmoittamalla asiasta diplomaattiteitse kuusi kuukautta aikaisemmin. Sopimuksen päättyminen tai irtisanominen ei vaikuta sen puitteissa tehtyjen järjestelyjen eikä liitteen mukaisesti syntyneiden erityisten oikeuksien tai velvoitteiden voimassaoloon tai kestoon. (e) Kaikki tämän sopimuksen tulkintaa tai täytäntöönpanoa koskevat kysymykset tai riidat ratkaistaan sopimuspuolten yhteisellä päätöksellä. Tämän vakuudeksi asianmukaisesti valtuutetut allekirjoittaneet ovat allekirjoittaneet tämän sopimuksen. Tehty , , kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä siten, että kaikki tekstit ovat yhtä todistusvoimaiset. Euroopan yhteisön puolesta Argentiinan tasavallan puolesta LIITE: TEOLLIS- JA TEKIJÄNOIKEUDET Tämä liite on erottamaton osa tieteellisestä ja teknisestä yhteistyöstä Euroopan yhteisön ja Argentiinan tasavallan välillä tehtyä sopimusta, jäljempänä 'sopimus'. Oikeudet tämän sopimuksen perusteella tuotettuun tai käyttöön annettuun henkiseen omaisuuteen jaetaan tässä liitteessä määrätyllä tavalla. I. Soveltaminen Tämän liitteen määräyksiä sovelletaan tämän sopimuksen mukaisesti tehtävään yhteiseen tutkimukseen, jolleivät sopimuspuolet muuta sovi. II. Oikeuksien omistus, jako ja käyttö 1. Tässä liitteessä käytettävä käsite "henkinen omaisuus" määritellään tämän sopimuksen 2 artiklan c kohdassa. 2. Tämä liite koskee oikeuksien ja osuuksien jakamista sopimuspuolten ja niiden osanottajien kesken. Kumpikin sopimuspuoli ja sen osanottajat huolehtivat siitä, että toinen sopimuspuoli ja sen osanottajat voivat saada niille tämän liitteen mukaisesti jaettavat oikeudet henkiseen omaisuuteen. Tämä liite ei muulla tavoin muuta eikä rajoita oikeuksien jakamista sopimuspuolen ja sen kansalaisten tai osanottajien kesken kunkin sopimuspuolen osalta sovellettujen lakien ja käytäntöjen mukaisesti. 3. Sopimuspuolet noudattavat lisäksi seuraavia periaatteita, joista on määrättävä sopimusjärjestelyjen yhteydessä: a) henkisen omaisuuden tehokas suoja. Sopimuspuolten ja/tai niiden osanottajien on ilmoitettava toisilleen kohtuullisen ajan kuluessa tämän sopimuksen tai sen täytäntöönpanojärjestelyjen mukaisesti syntyneestä henkisestä omaisuudesta ja pyrittävä hyvissä ajoin suojaamaan tällainen omaisuus, b) tulosten tehokas hyödyntäminen ottaen huomioon sopimuspuolten ja niiden osanottajien panokset, c) toisen sopimuspuolen osanottajien syrjimätön kohtelu verrattuna omien osanottajien kohteluun, d) liiketoiminnan kannalta luottamuksellisen tiedon suojaaminen. 4. Osanottajat laativat yhdessä teknologian hallintasuunnitelman, joka koskee yhteisessä tutkimuksessa tuotettavan tiedon ja henkisen omaisuuden omistusta ja käyttöä, mukaan luettuna julkaiseminen. Tutkimuksen rahoitukseen osallistuvan sopimuspuolen rahoituksesta vastaavan elimen tai yksikön on hyväksyttävä suunnitelma ennen siihen liittyvien yksittäisten tutkimus- ja kehittämisyhteistyösopimusten tekemistä. Teknologian hallintasuunnitelma laaditaan sopimuspuolten voimassa olevien määräysten mukaisesti ottaen huomioon yhteisen tutkimuksen tavoitteet, sopimuspuolten ja osanottajien suhteelliset rahoitus- tai muut osuudet, alueittaisen tai käyttöaloittaisen lupien myöntämisen hyödyt ja haitat, vientirajoitusten kohteena olevan tiedon, tavaroiden tai palvelujen siirto, sovellettavissa laeissa säädetyt vaatimukset sekä muut osanottajien aiheellisina pitämät tekijät. Lisäksi yhteisissä teknologian hallintasuunnitelmissa määritetään vierailevien tutkijoiden (eli tutkijoiden, jotka eivät edusta sopimuspuolta tai osanottajaa) tekemiin tutkimuksiin liittyvät oikeudet ja velvollisuudet henkisen omaisuuden osalta. Teknologian hallintasuunnitelma on osanottajien tekemä erityinen sopimus yhteisen tutkimuksen toteuttamisesta sekä osanottajien oikeuksista ja velvollisuuksista. Teknologian hallintasuunnitelmassa määritettäviä asioita ovat yleensä henkisen omaisuuden osalta muun muassa omistus, suojelu, käyttöoikeudet tutkimus- ja kehitystarkoituksiin, hyödyntäminen ja tiedon levittäminen, mukaan luettuina yhteistä julkaisutoimintaa koskevat järjestelyt, vierailevien tutkijoiden oikeudet ja velvollisuudet sekä riitojenratkaisumenettelyt. Teknologian hallintasuunnitelmassa voidaan käsitellä myös uusia tietoja ja olemassa olevia taustatietoja, lupien myöntämistä ja toimitettavia tuloksia. 5. Yhteisessä tutkimuksessa tuotettu tieto tai henkinen omaisuus, josta ei määrätä teknologian hallintasuunnitelmassa, jaetaan sopimuspuolten suostumuksella teknologian hallintasuunnitelmassa määritettyjen periaatteiden mukaisesti. Jos asiasta ei päästä yhteisymmärrykseen, kyseisen tiedon tai henkisen omaisuuden omistavat yhdessä kaikki osanottajat, jotka ovat osallistuneet yhteiseen tutkimukseen, jossa tieto tai henkinen omaisuus on tuotettu. Jokaisella osanottajalla, johon tätä määräystä sovelletaan, on oikeus käyttää tällaista tietoa tai henkistä omaisuutta omiin kaupallisiin tarkoituksiinsa ilman maantieteellisiä rajoituksia. 6. Kumpikin sopimuspuoli huolehtii siitä, että toiselle sopimuspuolelle ja sen osanottajille voidaan jakaa teollis- ja tekijänoikeudet näiden periaatteiden mukaisesti. 7. Samalla kun sopimuspuolet pitävät yllä kilpailuedellytyksiä tämän sopimuksen soveltamisalaan kuuluvilla aloilla, ne pyrkivät siihen, että tämän sopimuksen mukaisesti saatuja oikeuksia ja sen mukaisia järjestelyjä käytetään tavalla, joka edistää erityisesti: i) sopimuksen mukaisesti tuotetun, julkistetun tai muuten käytettäväksi saatetun tiedon levittämistä ja käyttöä ja ii) kansainvälisten standardien käyttöönottoa ja soveltamista. 8. Tämän sopimuksen irtisanominen tai sen voimassaolon päättyminen ei vaikuta tämän liitteen mukaisiin oikeuksiin ja velvollisuuksiin. III. Tekijänoikeuden piiriin kuuluvat teokset ja tieteelliset kirjalliset teokset Sopimuspuolten tai niiden osanottajien tekijänoikeuksille annetaan Bernin yleissopimuksen (vuoden 1971 Pariisin asiakirjan) mukainen kohtelu. Tekijänoikeuksien suojelu koskee ajatusten, menettelyjen, toimintamenetelmien tai matemaattisten käsitteiden ilmaisuja, mutta ei ajatuksia, menettelyjä, toimintamenetelmiä tai matemaattisia käsitteitä sellaisenaan. Yksinoikeuksien rajoituksia tai poikkeuksia sovelletaan tiettyihin erityistapauksiin, jotka eivät ole ristiriidassa teoksen tavanomaisen käytön kanssa eivätkä merkittävästi rajoita oikeuden haltijan lainmukaisia etuja. Rajoittamatta II jakson määräysten soveltamista, ja jollei teknologian hallintasuunnitelmassa muuta sovita, yhteisen tutkimuksen osapuolet tai osanottajat julkaisevat tutkimuksen tulokset yhteisesti. Jollei edellä olevasta yleisestä säännöstä muuta johdu, sovelletaan lisäksi seuraavia menettelyjä: 1. Jos sopimuspuoli tai sen julkiset elimet julkaisevat tieteellisiä tai teknisiä lehtiä, artikkeleita, raportteja tai kirjoja taikka tämän sopimuksen mukaiseen yhteiseen tutkimukseen perustuvia videoita tai ohjelmistoja, toisella sopimuspuolella on maailmanlaajuinen, ei-yksinomainen, peruuttamaton ja tekijänpalkkioista vapautettu lupa kääntää, jäljentää, mukauttaa, lähettää sähköisissä tiedotusvälineissä sekä levittää julkisesti kyseisiä teoksia. 2. Sopimuspuolet huolehtivat siitä, että tämän sopimuksen mukaiseen yhteiseen tutkimukseen perustuvia ja riippumattomien kustantajien julkaisemia tieteellisiä kirjallisia teoksia levitetään mahdollisimman laajasti. 3. Kaikissa tekijänoikeuden piiriin kuuluvien teosten kappaleissa, joita levitetään ja valmistetaan julkisesti tämän määräyksen mukaisesti, on oltava tekijän nimi tai tekijöiden nimet, jolleivät tekijä tai tekijät nimenomaisesti kiellä nimeämistään. Lisäksi niissä on ilmaistava selvästi sopimuspuolten yhdessä antama tuki. IV. Keksinnöt, havainnot ja muut saavutukset tieteen ja teknologian alalla Sopimuspuolten yhteistoiminnan yhteydessä tekemien keksintöjen, havaintojen ja muiden tieteen ja teknologian alalla aikaansaatujen saavutusten omistusoikeudet kuuluvat sopimuspuolille, jolleivät sopimuspuolet muuta sovi. V. Julkistamaton tieto A. Asiakirjoihin perustuva julkistamaton tieto 1. Sopimuspuolet, niiden elimet tai niiden osanottajat yksilöivät mahdollisimman varhaisessa vaiheessa, mieluiten teknologian hallintasuunnitelmassa, tiedon, jota ne eivät halua julkistettavaksi tämän sopimuksen yhteydessä, ottaen huomioon muun muassa seuraavat perusteet: a) tiedon salaisuus siinä mielessä, että se ei ole kokonaisuudessaan tai samanlaisina osina taikka osien yhdistelmänä yleisesti alan asiantuntijoiden tiedossa tai laillisin keinoin heidän käytettävissään, b) tiedon salaisuudesta johtuva todellinen tai mahdollinen kaupallinen arvo, c) tiedon aiempi suojaaminen siinä mielessä, että tiedon laillinen haltija on toteuttanut sen osalta olosuhteisiin nähden aiheellisia toimenpiteitä tiedon salaisuuden säilyttämiseksi. Sopimuspuolet ja niiden osanottajat voivat tietyissä tapauksissa sopia, että jollei toisin ilmoiteta, tämän sopimuksen mukaisessa yhteisessä tutkimuksessa annettua, vaihdettua tai tuotettua tietoa tai sen osaa ei saa julkistaa. 2. Sopimuspuolten ja niiden osanottajien on ilmaistava selkeästi, esimerkiksi asianmukaisella merkinnällä tai rajoituksista kertovan tekstin avulla, että tietoa ei saa julkistaa. Tämä koskee myös kyseisen tiedon kaikkia täydellisiä tai osittaisia jäljennöksiä. Sopimuspuolten, jotka saavat julkistamatonta tietoa tämän sopimuksen mukaisesti, on kunnioitettava sen luottamuksellista luonnetta. Nämä rajoitukset päättyvät ilman eri toimenpiteitä, kun tiedon omistaja saattaa tiedon julkisuuteen. 3. Vastaanottava sopimuspuoli voi välittää tämän sopimuksen puitteissa toimitettua julkistamatonta tietoa vastaanottavaan sopimuspuoleen kuuluville tai sen palkkaamille henkilöille ja muille yhteistä tutkimusta varten erityisesti valtuutetuille vastaanottavan sopimuspuolen yksiköille tai elimille edellyttäen, että näin välitetty julkistamaton tieto luovutetaan luottamuksellisena ja että tieto on helposti tunnistettavissa luottamukselliseksi, kuten edellä määrätään. 4. Vastaanottava sopimuspuoli voi levittää julkistamatonta tietoa laajemmin kuin 3 kohdassa sallitaan, jos julkistamatonta tietoa toimittava sopimuspuoli antaa siihen ennakolta kirjallisen suostumuksen. Sopimuspuolet laativat yhteistyössä menettelyjä, joita sovelletaan hankittaessa kirjallinen suostumus tällaista laajempaa levitystä varten, ja kumpikin sopimuspuoli antaa tällaisen suostumuksen omien menettelytapojensa, määräystensä ja lainsäädäntönsä sallimissa rajoissa. B. Muu kuin asiakirjoihin perustuva julkistamaton tieto Sopimuspuolten tai niiden osanottajien on kohdeltava asiakirjoihin perustumatonta julkistamatonta tai muuten luottamuksellista tietoa, jonka ne saavat tämän sopimuksen perusteella järjestetyissä seminaareissa ja muissa kokouksissa, sekä tietoa, jonka ne saavat henkilöstön palvelukseen ottamisen, tilojen ja laitteistojen käytön tai yhteisten hankkeiden myötä, siten, että ne noudattavat sopimuksessa määritettyjä, asiakirjoihin perustuvaa tietoa koskevia periaatteita; tällöin kuitenkin edellytetään, että tällaisen julkistamattoman tai muuten luottamuksellisen taikka salassa pidettävän tiedon vastaanottajalle on tietoa välitettäessä ilmoitettu tiedon luottamuksellisesta luonteesta. C. Valvonta Kummankin sopimuspuolen on pyrittävä varmistamaan, että sen tämän sopimuksen mukaisesti saamaa julkistamatonta tietoa valvotaan sopimuksessa määrätyllä tavalla. Jos jompikumpi sopimuspuolista toteaa, että se on kykenemätön tai että on aihetta epäillä sen tulevan kykenemättömäksi noudattamaan edellä A ja B kohdassa olevia tietojen levityskieltoa koskevia määräyksiä, sen on ilmoitettava asiasta välittömästi toiselle sopimuspuolelle. Sopimuspuolet neuvottelevat tämän jälkeen sopivasta toimintatavasta. RAHOITUSSELVITYS 1. Toimenpiteen nimi Kansainvälinen tieteellinen yhteistyö: sopimus tieteellisestä ja teknisestä yhteistyöstä Argentiinan tasavallan kanssa. 2. Budjettikohdat EY:n virkamiesten ja asiantuntijoiden matkakustannukset kirjataan yhteisön TTK-puiteohjelman erityisohjelmia koskeviin budjettikohtiin (luvut B6-61/62). 3. Oikeusperusta Euroopan yhteisön perustamissopimuksen 130 i ja 130 m artikla (1.5.1999 lähtien 166 ja 170 artikla) yhdessä 228 artiklan (1.5.1999 lähtien 300 artikla) kanssa. 4. Toimenpiteen kuvaus 4.1 Yleistavoite Keskeisenä tavoitteena on edistää Euroopan yhteisön ja Argentiinan tasavallan välistä TTK-yhteistyötä puiteohjelmiin kuuluvien tutkimushankkeiden osalta. 4.2 Sopimusjakso ja sopimuksen uusiminen Sopimus tehdään ensin viideksi vuodeksi ja se voidaan uusia ilman eri toimenpiteitä kunkin viisivuotisjakson viimeistä edellisen vuoden aikana suoritetun arvioinnin jälkeen. Kumpikin sopimuspuoli voi milloin tahansa irtisanoa sopimuksen ilmoittamalla asiasta kirjallisesti kuusi kuukautta aikaisemmin. 5. Menojen ja tulojen luokitus 5.1 Ei-pakolliset menot 5.2 Jaksotetut määrärahat 6. Tulo- tai menolaji 100 prosentin rahoitus (komission virkamiesten työmatkat Argentiinaan sekä työryhmätapaamisten, seminaarien ja kokousten järjestäminen Euroopassa ja Argentiinassa). 7. Rahoitusvaikutukset 7.1 Toimenpiteen kokonaiskustannusten laskutapa (yksittäisten ja kokonaiskustannusten suhde) a) Valmistelutoimet ja yhteistyön arviointi: TTK-yhteistyön ohjauskomitean kokoukset, tietojen vaihto, virkamiesten ja asiantuntijoiden vierailut Argentiinassa: 50 000 euroa b) Tieteelliset ja tekniset työryhmätapaamiset/kokoukset: 60 000 euroa Yhteensä: 110 000 euroa/vuosi Tämä 110 000 euron summa jakautuu seuraavasti: 30 prosenttia budjettikohtaan B6-6211 ja 70 prosenttia tasasuurina osina luvun B6-61 budjettikohtiin. 7.2 Maksusitoumusten ja maksujen aikataulu miljoonaa euroa >TAULUKON PAIKKA> 8. Petostenvastaiset toimenpiteet Tutkimussopimusten tekemisen ja täytäntöönpanon kaikissa vaiheissa toteutetaan useita hallintoon ja varainhoitoon liittyviä valvontatoimenpiteitä. Näihin kuuluvat muun muassa seuraavat: Sopimuksen tekemisen jälkeen - menojen tarkastaminen eri tasoilla (rahoituksesta ja tieteellisistä asioista vastaavat virkamiehet) ennen maksujen suorittamista - varainhoidon valvojan suorittama sisäinen tarkastus - komission varainhoidon valvojan ja Euroopan yhteisöjen tilintarkastustuomioistuimen paikan päällä suorittamat tarkastukset. 9. Kustannustehokkuusanalyysi 9.1 Erityistavoitteet ja kohderyhmä - Sopimuksen tavoitteena on mahdollistaa Euroopan yhteisön ja Argentiinan molemminpuolinen hyötyminen niiden tutkimusohjelmissa saavutettavasta tieteellisestä ja teknisestä edistyksestä siten, että Argentiinan tiedeyhteisö ja teollisuus osallistuvat yhteisön tutkimushankkeisiin ja yhteisöön sijoittautuneet elimet itsenäisesti ja ilman rahoitusta Argentiinan hankkeisiin. - Yhteistyön välittömät ja välilliset vaikutukset hyödyttävät EY:n ja Argentiinan tiedeyhteisöä, teollisuutta sekä väestöä yleensä. 9.2 Toimenpiteen perustelut Yhteisön osallistuminen rahoitukseen on välttämätöntä, koska suunniteltu yhteistyö toteutetaan osana puiteohjelmaa ja sisältyy budjetin osaan, joka koskee Argentiinan osallistumista tiettyihin erityisohjelmiin sekä yhteisön osalta toimintaan liittyviä kuluja (yhteisön virkamiesten työmatkat, seminaarien järjestäminen yhteisössä ja Argentiinassa). 9.3 Toimenpiteen seuranta ja arviointi Asiasta vastaavat komission yksiköt arvioivat yhteistyösopimusta säännöllisesti. Arviointiin kuuluvat seuraavat osat: a) Tiedonkeruu Tämä käsittää puiteohjelmiin kuuluvista erityisohjelmista saatavat tiedot. b) Toimenpiteen yleinen arviointi Komission yksiköt arvioivat kaiken tämän sopimuksen soveltamisalaan kuuluvan yhteistyön kunkin vuoden lopussa. 10. Hallintomenot (yleisen talousarvion pääluokan III kohta A) - Komissio ei ano lisävirkoja sopimuksen hallinnointia varten. - Sopimuksen hallinnointia varten ei nimetä erikseen virkamiehiä. Yhteistyötä ja sopimuksen täytäntöönpanoa hallinnoi henkilöstö, joka on valtuutettu hallinnoimaan nykyisen puiteohjelman ja mahdollisten myöhempien puiteohjelmien erityisohjelmia.